Document ID: /roh_data/filtered/fineweb-2-filterrobots_roh.jsonl.gz/40910

Sin l'eroport da Bern Belp duai vegnir producì mintg'onn 35 gigawatturas electricitad cun forza solara. Quai è avunda electrizitad per 15'000 chasadas. Il concern d'energia BKW e l'eroport vulan collavurar e construir in indriz da fotovoltaica sin ina surfatscha da 25 hectaras. L'eroport è pront da metter a disposiziun il terren per radund 25 onns. Il project è uss en la fasa da concessiun.
Il project communabel mussa ch'era la Bassa posseda lieus addatai per indrizs da surfatscha libra. Cun quellas possian ins producir energia en ina quantitad considerabla.
Adattà al tema
Er en Grischun vegn discuttà davart parcs solars. Las premissas fissan bunas, uschia il chantun.